Pål T. Jørgensen

Pål Thore Jørgensen (født 26. august 1951 i Oslo) er en norsk journalist og tidligere programleder i TV 2. Han ledet aktualitets- og debattprogrammet Tabloid gjennom 687 sendinger, fra 4. september 2000 til 31. mai 2006. 4. september 2006 begynte han igjen i jobben som nyhetsoppleser i TV 2 Nyhetene – den samme stillingen han hadde fra 1992 til 2000. Fra høsten 2010 jobbet Jørgensen for TV 2s utenriksredaksjon.

Jørgensen har jobbet som journalist siden 1973. Han startet karrieren i den kristne avisen Vårt Land, hvor han jobbet i tre år. Deretter jobbet han tre år i Vi Menn, fem år i VG og åtte år i Dagbladet, før han kom til TV 2 i 1992. 

Jørgensen har jobbet som politisk reporter, utenriksreporter, vaktsjef, avdelingsleder og redaksjonssjef. I TV 2 jobbet han som nyhetsoppleser fra høsten 1993 frem til sommeren 1998, da han gikk over i stillingen som politisk reporter.

Bøker 
 Edderkoppen. Historien om en møbelhandler, med Viggo Johansen 1989
 Vi som styrer Norge, med Viggo Johansen og Finn Sjue 1992

Utmerkelser 
 Riksmålsforbundets Lytterpris i 2001

Referanser 

Programledere for TV 2
Personer fra Oslo
Lytterprisen
Norske journalister